als_Latn dik_Latn sna_Latn
Komisioni Rregullator për Energjetikë (KRRE) në mbledhjen e fundit ka vendosur për çmime të reja të derivateve të naftës.
Çmimet e benzinave dhe të vajit ekstra të lehtë për amvisëri prej sonte në mesnatë shtrenjtohen për gjysmë denar për litër, ndërsa çmimi i derivateve dizel EURODIZEL (D-E V) mbetet i njëjtë.
Çmimi i ri shitës me pakicë i EURODIZEL BS-95 është 62,50 denarë për litër, EUROSUPER BS-98 do të shitet për 64, ndërsa i vajit ekstra të lehtë për amvisëri (EL-1) për 38,50 denarë për litër. Çmimi shitës me pakicë i EURODIZEL (D-E V) mbetet i pandryshuar, gjegjësisht 49,50 denarë për litër.
Me vendimin e KRRE-së për 0,526 denarë për kilogram ulet çmimi shitës me pakicë i mazutit M-1 NC dhe tani do të kushtojë 20,787 denarë për kilogram.
Si arsye për rritjen e çmimit të derivateve të naftës, Komisioni Rregullator për Energjetikë i thekson lëvizjet e çmimit të naftës së papërpunuar në tregun botëror dhe kursin më të lartë të dollarit në krahasim me denarin. /SHENJA/
als_Latn als_Latn als_Latn als_Latn als_Latn